বিষ্ণুপুর, বাঁকুড়া বিধানসভা কেন্দ্র
বিষ্ণুপুর (বিধানসভা কেন্দ্র) ভারতীয় রাজ্য পশ্চিমবঙ্গের বাঁকুড়া জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৫৫ নং বিষ্ণুপুর বিধানসভা কেন্দ্রটি বিষ্ণুপুর পৌরসভা, বিষ্ণুপুর সমষ্টি উন্নয়ন ব্লক এবং আমড্যাংরা, সলতোড়া এবং সাতমৌলি গ্রাম পঞ্চায়েত গুলি তালড্যাংরা সমষ্টি উন্নয়ন ব্লক গুলির অন্তর্গত।
বিষ্ণুপুর, বাঁকুড়া
বিষ্ণুপুর-সংলগ্ন অঞ্চলটিকে অতীতে মল্লভূম বলা হত। মল্লভূম রাজ্যের কেন্দ্রীয় এলাকা ছিল বর্তমান বাঁকুড়া থানা এলাকা (ছাতনা বাদে), ওন্দা, বিষ্ণুপুর, কোতুলপুর ও ইন্দাস। তবে প্রাচীন বিষ্ণুপুর রাজ্যের আয়তন আরও বড়ো ছিল। উত্তরে সাঁওতাল পরগনার দামিন-ই-কোহ থেকে এই রাজ্য দক্ষিণে মেদিনীপুর পর্যন্ত প্রসারিত ছিল। পূর্বে বর্ধমানের পূর্বাঞ্চল থেকে পশ্চিমে ছোটোনাগপুরের একটি অঞ্চলও এই রাজ্যের অন্তর্ভুক্ত ছিল। মল্ল রাজারা এই সব অঞ্চলও মল্লভূমের অধিকারে আনেন।